મુંબઈ: મરાઠા અનામત પરથી સકળ મરાઠા ક્રાંતિ મોરચા અને સરકાર વચ્ચેની ગૂંચ ઉકેલાવાના ચિહ્ન દેખાતા નથી. મરાઠા અનામત માટે સરકાર નક્કર નિર્ણય નહીં લે તો આગામી 1 ઓગસ્ટથી સકળ મરાઠા સમાજ અને મરાઠા ક્રાંતિ મોરચાએ જેલ ભરો આંદોલનની હાકલ કરી હતી. મરાઠા અનામત સંદર્ભે લડાઈની આગામી દિશા નક્કી કરવા શનિવારે મુંબઈના શિવાજી મંદિરમાં બેઠક બોલાવવામાં આવી હતી. આ બેઠક પછી મરાઠા ક્રાંતિ મોરચાના નેતાઓએ સરકારને આ ઈશારો આપ્યો હતો.